አቶ ኃይለማርያም ደሳለኝ  በድጋሚ  የኢፌዴሪ  ጠቅላይ ሚኒስትር ሆነው ተመረጡ
 በኛው የህዝብ ተወካዮች ምክር ቤት ዛሬ ባካሄደው የመመስረቻ ጉባኤ አቶ ኃይለማርያም ደሳለኝን በድጋሚ በጠቅላይ ሚኒስትርነት መርጧል።በአምስተኛው አጠቃላይ ምርጫ የኢትዮጵያ ህዝቦች አብዮታዊ ዴሞክራሲያዊ ግንባር /ኢህአዴግ/ መንግስት ለመመስረት የሚያስችለውን ወንበር በምክር  ቤቱ በማግኘቱ ምክንያት ፓርቲው በእጩነት ያቀረባቸው  በመሆኑ ነው በድጋሚ የተመረጡት።አቶ ኃ ይለማርያምን በእጩነት ለምክር ቤቱ ያቀረቡት አቶ ደመቀ መኮንን፥ አቶ ሀይለማርያም በምህንድስና እና በስራ አመራር የሁለተኛ ድግሪ እንዳላቸው አንስተዋል።አቶ ደመቀ መኮንን አቶ ኃይለማርያምን ለጠቅላይ ሚኒስቴር  እጩ  እንዲሆኑ  ለምክር ቤቱ ያቀረቡ ሲሆን  በምህንድስና ፤ በሥራ አመራር የሁለተኛ ድግሪ ያላቸው መሆኑንና በተለያዩ የመንግሥትና የድርጅት ኃለፊነት በብቃት ማገልገላቸውን  አመልክተዋል ።በተለይም አቶ ኃይለማርያም  ከ2003 እስከ 2005 ዓም  የኢፌዴሪ ምክትል ጠቅላይ ሚኒስትር እና የውጭ ጉዳይ ሚኒስትር እንዲሁም ከታላቁ መሪ መለስ ዜናዊ ህልፈት በኋላ በጠቅላይ ሚኒስትርነት ማገልገላቸው ለኃላፊነቱ ብቁ እንደሚያደርጋቸውም ነው አቶ ደመቀ አስረድተዋል ።በዚህም መሠረት ምክር ቤቱ አቶ ኃይለማርያም ደሳለኝን  የኢፌዴሪ ጠቅላይ ሚኒስትር በማድረግ በድጋሚ መርጧል።አቶ ኃይለማርያም ደሳለኝም የተሰጣቸውን ህዝባዊ እና አገራዊ አደራ በታማኝነት እና በብቃት በመወጣት ለሃገሪቱ ቀጣይ ዕድገት እንደሚሰሩ ቃለ መሃላ በምክር ቤቱ ፊት ፈፅመዋል።